Florin Salam, Adrian Minune, dar și Goran Bregovic sunt vedetele unei expoziţii de tablouri.

„Mă aflam într-o discotecă şi se cânta numai muzica celor pe care i-am portretizat. FLASH Toată lumea era foarte bucuroasă. Toată lumea dansa, cânta. Şi atunci m-am întrebat dacă un om poate fi judecat după felul în care percepe bucuria?”, spune George Vasilescu.

Artistul George Vasilescu a pictat în ulei şi a folosit foiţă de aur pentru tablouri.

Eu m-am gândit că ar fi legat de harul şi de talentul lor. Aurul e în toate lucrările, în toate portretele mari este cheia sol abstractizată. Dacă există o ironie, e doar asupra societăţii, în niciun caz asupra personajelor”, adaugă G. Vasilescu.

Criticii au părere împărţite despre lucrările expuse.

„Pe mine nu m-a impresionat, nu iese dintr-un tipic, ştiu eu, aproape de fotografie. Foiţa de aur este un lucru banal”, spune criticul de artă Ruxandra Garofirescu.

„Este o expoziţie surprinzătoare şi o expoziţie care în mod sigur va irita multă lume care nu vrea să fie deranjată”, a apreciat curatorul Pavel Șușară.

„Unde expune domnul Vasilescu? Muzeul Țăranului Roman, un muzeu medaliat. Problema se pune aşa, dacă este omul potrivit la locul potrivit”, afirmă Ruxandra Garofirescu.

„Chiar cred că este un pictor de talent şi care va evolua frumos”, apreciază Virgil Niţulescu, director MȚR.